# Et bilde som inneholder tekst, Font, design Automatisk generert beskrivelse

# Oppgaver til elevene – oppgavetekstene

I forløpet vi viser over, instruerer læreren oppgavene muntlig. På hver stasjon modellerer hun måter å løse oppgavene på. For eldre elever kan oppgaveteksten formidles både skriftlig og muntlig. Under har vi skrevet ned teksten til elevoppgavene.

*Ulf er uvel* av Rebecca Wexelsen og Camilla Kuhn (2020)

A. Oppgave til litterær installasjon – «Hjemme hos Ulf»

Gå rundt i rommet uten å snakke.

Se på tingene. Lytt til lyder i og utenfor rommet. Lukt.

Tenk over hva du ser, hører og lukter:

Hvem tror du bor her, og hvorfor tror du det?

Hva har skjedd?

Hvordan er stemningen i rommet?

Hva føler dere?

B. Oppgave til stasjonsarbeid –  
«utforske og uttrykke teksten gjennom ulike visualiseringsformer»  
  
Stasjon 1: Diktmontasje

Jobb sammen i par.

Les ordene og setningene som er klippet ut fra bildeboka.

Sett sammen ordene til dikt, de kan være lange eller korte.

Dere kan bruke et ord flere ganger.

Les diktet høyt.

Ta bilde av diktet med læringsbrettet ditt.

Stasjon 2: Fotoportrett

Dere jobber sammen i par.   
En av dere starter med å trekke et ord fra koppen.   
Lag et portrett av en person som dere synes passer til ordet. For eksempel: Hvis dere trekker ordet «trist», skal dere lage en person som dere synes er trist. Dere starter med å velge en bakgrunn, et stoff, som dere mener passer til ordet. Så velger dere kostymer og rekvisitter som personene på portrettet har på seg eller bruker. Dere kan også bruke kroppen og ansiktet til å uttrykke ordet. En medelev tar bilde av personen. Dere velger om bildet skal tas nedenfra, rett forfra eller ovenfra. Dere velger også utsnitt, det vil si hvor mye av bakgrunnen som skal være med i fotografiet.

Stasjon 3: Kollektiv tegning

Dere jobber individuelt på felles ark. Start med å lese ordet som er skrevet over det store arket. Velg om du skal tegne med kull eller kritt. Tegn det du tenker på når du leser ordet. Det kan være en person, en situasjon, ting, symboler, kruseduller, mønstre, streker, prikker ... Tegningen kan uttrykke ideer, følelser, tanker, noe du har opplevd eller erfart, noe du har drømt, assosiasjoner ... Det kan handle om boka *Ulf er uvel*, dine egne erfaringer eller begge deler. Du kan gå til et annet ark eller ord når det passer deg. Det kan være flere som tegner på samme ark samtidig.

Stasjon 4: Modellering av litterære figurer

Dere jobber individuelt. Se på utklipp av figurene fra boka. Legg merke til farge, form, ansiktsuttrykk, klær, stil. Hvem er denne figuren? Er det et menneskedyr eller kanskje en mennesketing? Hvilke indre og ytre egenskaper har figuren (sterk, smart, snill, pysete, morsom)? Hvilke følelser uttrykker den (sur, sint, forelska)? Har figuren noen hemmeligheter (er redd for vann, er ensom, mørkredd)? Lag din egen figur med plastilin. Prøv å vise hvem figuren er, gjennom hvordan den ser ut.

Stasjon 5: På jakt etter spor i illustrasjonene

Dere jobber sammen i par. Let etter spor i bildene som kan fortelle oss hvem er Ulf er, og hvordan han har det. Lag en rød ring rundt spor som dere synes er viktige. Forklar hvorfor disse sporene trengs for å forstå fortellingen i boka. Skriv en liste over de viktige sporene i illustrasjonene.

Installasjoner i lite format

Dere jobber sammen i par. Se nøye på oppslaget dere har fått utdelt. Se etter spor i bildene. Hvem er her? Hva skjer? Når er det i fortellingen? Hvorfor er rommet slik? Hvordan er stemningen? Hvordan tror du det er å være her? Hvordan har Ulf det, og hvordan vet vi det? Dere skal lage en installasjon som er inspirert av det samme oppslaget. Dere kan velge noen ting, møbler, farger som dere synes er viktige. Legg gjerne til noe som ikke er der, eller ta noe bort. Bruk ulike materialer, som fyrstikker, ispinner, stoff, knapper, papir, piperensere, plastilin. Tenk over hvilke farger som uttrykker stemningen i rommet – kan den forsterkes i modellen deres?

Lag egne bildebøker med utgangspunkt i litterære installasjoner

Dere jobber individuelt. Ta bilder av installasjonen. Du kan ta bilder nært (zoome inn på et ansikt eller en ting, for eksempel) eller langt unna, rett forfra eller nedenfra (hva skjer da)? Velg de bildene du liker best, og legg dem inn i et program på læringsbrettet. Skriv tekst til bildene, enten som tekst i bildene eller som snakkebobler til figurene. Bestem rekkefølgen på oppslagene. Les høyt for klassen eller ta et lydopptak av at du leser høyt. Bruk stemmen for å vise hvordan figurene snakker. (Pipestemme? Brummestemme? Snakker lavt eller høyt?)